UManana uthi izinsolo zakamuva imizamo yokumcekela phansi | News24UManana uthi izinsolo zakamuva imizamo yokumcekela phansiJohannesburg - Owalahlwa yicala lokushaya owesifazane futhi owayeyiPhini likaNgqongqoshe wezeMfundo ePhakeme uMduduzi Manana ukholwa wukuthi kunomkhankaso wokucekela igama lakhe phansi kulandela izinsolo zokuhlukumeza umsizi wasendlini yakhe.UManana ukuphikile ukugxaza nokudusha uChristine Wiro, oqale ukumsebenzela emasontweni amabili edlule.Uthe yize kunjalo, ubelindele isivakashi ngeSonto ngesikhathi kuqubuka izinsolo zokushaya.OLUNYE UDABA:Lihoxisiwe icala likaManana lokushaya owesifazane"Ngamutshela izikhawu ezintathu ukuthi angabovulela abantu isango nesicabha ngaphandle kokuqinisekisa kimi kuqala. Ngangilindele isivakasho ngeSonto ekuseni ngabe sengicasuka ngesikhathi esevulela umuntu engingamazi isango."Njengazo zonke izisebenzi, ngibeke umthetho ukuba angangenisi umuntu esangweni nasemnyango," kusho uManana.Ebuzwa ukuthi ngabe umshayile uWiro njengokusho kwecala elivulwe esiteshini samaphoyisa aseDouglasdale kodwa eselihocisiwe, uManana uthe, "Cha"."Ngicabanga ukuthi imizamo yokucekela phansi igama lami."Umanana uthe akafuni umsizi wakhe wasendlini avulele noma ngubani isango nesicabha ngoba lokho kuyingozi.Okhulumela amaphoyisa aseGauteng uBrigadier Mathapelo Peters uqinisekise ukuthi uWiro ulihoxisile icala.
